Document ID: /roh_data/filtered/fineweb-2-filterrobots_roh.jsonl.gz/20484

Mintga di da chatscha a las 10:30 pon audituras ed auditurs annunziar ina preda ad RTR. Il sulet che Vus stuais far è telefonar en il studio sin il numer 0800 20 25 30 e nominar ina chatschadra u in chatschader e sia preda per la concurrenza da chatscha. Telefonar pon chatschadras e chatschaders sezs, sco er confamigliars u amis.
La sort decida ils 4 d'october
A la fin da la chatscha - glindesdi ils 4 d'october - vegn tratg la sort. La chatschadra u il chatschader da la preda ch’è vegnida tratga, gudogna la patenta da chatscha per l'onn 2022.
Mintga di da chatscha tschertga RTR ina preda ch'è inditgada sin la glista:
Dretgs da fotos – la preda
Cun trametter fotografias ad RTR essas Vus d’accord che las datas da persunas vegnan duvradas en connex cun la chatscha 2021. Dapli infurmaziuns chattais Vus sut https://www.rtr.ch/dretgs.
RTR resalva il dretg da betg publitgar fotografias che n'èn betg degnas a la chatscha ubain a l'animal.
2020 ha Curdin Veraguth gì fortuna
L'onn passà ha la sort decis en favur da Curdin Veraguth da Vuorz. Quest onn po il chatschader da Vuorz ir gratuitamain a chatscha.